Νικολάι Νεκλεπάγιεφ

Ο Νικολάι Νεκλεπάγιεφ (ρωσικά: Николай Неклепаев) ήταν Ρώσος αθλητής του στίβου ο οποίος ειδικευόταν στις ρίψεις.

Γεννήθηκε το 1888 στο Βίμποργκ της Περιφέρειας Λένινγκραντ και ήταν αθλητής στίβου της Σπορτ Αγίας Πετρούπολης. Το 1908 συμμετείχε στο Πρώτο Ρωσικό Πρωτάθλημα Στίβου που διεξήχθη στην Αγία Πετρούπολη, κερδίζοντας το χρυσό μετάλλιο στη σφαιροβολία (11.01 μ.), στη δισκοβολία (33.92 μ.) και στον ακοντισμό (45.05 μ.). Οι επιδόσεις αυτές αποτέλεσαν Εθνικά ρεκόρ και καταγράφηκαν ως τα πρώτα ρεκόρ πρωταθλήματος.

Στο Πρωτάθλημα του 1909 στην Αγία Πετρούπολη, κατέκτησε τρία χρυσά μετάλλια στη σφαιροβολία (10.83 μ.), στη δισκοβολία (32.17 μ.) και στον ακοντισμό (45.62 μ.). Στον ακοντισμό κατέρριψε για δεύτερη φορά το Εθνικό ρεκόρ και το ρεκόρ πρωταθλήματος.

Το 1911 στο εθνικό πρωτάθλημα που πραγματοποιήθηκε για τρίτη φορά στην Αγία Πετρούπολη, κέρδισε δύο χρυσά μετάλλια στη σφαιροβολία (11.02 μ.) και στον ακοντισμό (43.82 μ.), και ένα αργυρό μετάλλιο στη δισκοβολία (32.22 μ.).

Το 1912 εκπροσώπησε τη Ρωσία στους Ολυμπιακούς Αγώνες που διοργανώθηκαν στη Στοκχόλμη της Σουηδίας.  Αγωνίστηκε στη δισκοβολία και στον ακοντισμό τερματίζοντας στην 35η και 17η θέση, με επίδοση 32.59 μ. και 44.98 μ. αντίστοιχα. Το ίδιο έτος, στο Ρωσικό Πρωτάθλημα της Μόσχας, κατέκτησε χρυσό μετάλλιο στη δισκοβολία (33.38 μ.) και αργυρό μετάλλιο στον ακοντισμό (44.45 μ.).

Στην Αγία Πετρούπολη στο 6ο εθνικό πρωτάθλημα, τερμάτισε πρώτος στη δισκοβολία (35.85 μ.) και στον ακοντισμό (48.62 μ.) πραγματοποιώντας ρεκόρ πρωταθλήματος και εθνικό ρεκόρ στη δισκοβολία.

Το 1914 στη Ρίγα, κατέκτησε το αργυρό μετάλλιο στον ακοντισμό με επίδοση 51.15 μ..

 Επιτεύγματα 
 Εθνικές διοργανώσεις 
1908Ρωσικό Πρωτάθλημα ΣτίβουΑγία Πετρούπολη 1ος Σφαιροβολία11.01 μ. ΡΠ, ΕΡ1908Ρωσικό Πρωτάθλημα ΣτίβουΑγία Πετρούπολη 1ος Δισκοβολία33.92 μ. ΡΠ, ΕΡ1908Ρωσικό Πρωτάθλημα ΣτίβουΑγία Πετρούπολη 1ος Ακοντισμός45.05 μ. ΡΠ, ΕΡ1909Ρωσικό Πρωτάθλημα ΣτίβουΑγία Πετρούπολη 1ος Σφαιροβολία10.83 μ. 1909Ρωσικό Πρωτάθλημα ΣτίβουΑγία Πετρούπολη 1ος Δισκοβολία32.17 μ. 1909Ρωσικό Πρωτάθλημα ΣτίβουΑγία Πετρούπολη 1ος Ακοντισμός45.62 μ. ΡΠ, ΕΡ1911Ρωσικό Πρωτάθλημα ΣτίβουΑγία Πετρούπολη 1ος Σφαιροβολία11.02 μ.1911Ρωσικό Πρωτάθλημα ΣτίβουΑγία Πετρούπολη 1ος Ακοντισμός43.82 μ.1911Ρωσικό Πρωτάθλημα ΣτίβουΑγία Πετρούπολη 2ος Δισκοβολία32.22 μ.1912Ρωσικό Πρωτάθλημα ΣτίβουΜόσχα 1ος Δισκοβολία33.38 μ.1912Ρωσικό Πρωτάθλημα ΣτίβουΜόσχα 2ος Ακοντισμός44.45 μ.1913Ρωσικό Πρωτάθλημα ΣτίβουΑγία Πετρούπολη 1ος Δισκοβολία35.85 μ. ΡΠ, ΕΡ1913Ρωσικό Πρωτάθλημα ΣτίβουΑγία Πετρούπολη 1ος Ακοντισμός48.62 μ. ΡΠ1914Ρωσικό Πρωτάθλημα ΣτίβουΡίγα 2ος Ακοντισμός51.15 μ.

 Διεθνείς διοργανώσεις 

Εκπροσωπώντας τη 1912Ολυμπιακοί ΑγώνεςΣτοκχόλμη, Σουηδία35οςΔισκοβολία32.59 μ.17οςΑκοντισμός44.98 μ.

 Βιβλιογραφία 
 Селезнёв В., Хинчук-Михайлова Г. В начале века. Год 1908-й // Лёгкая атлетика. — 1991. — № 1 (428). — С. 20—21.
 Селезнёв В., Хинчук-Михайлова Г. В начале века. Год 1909-й // Лёгкая атлетика. — 1991. — № 2 (429). — С. 16—17.
 Селезнёв В., Хинчук-Михайлова Г. В начале века. Год 1911-й // Лёгкая атлетика. — 1991. — № 4 (431). — С. 18—19.
 Селезнёв В., Хинчук-Михайлова Г. В начале века. Год 1912-й // Лёгкая атлетика. — 1991. — № 5 (432). — С. 27—29.
 Селезнёв В., Хинчук-Михайлова Г. В начале века. На переломе: Год 1913-й // Лёгкая атлетика. — 1991. — № 7 (434). — С. 29—30, 38—39.
 Хинчук-Михайлова Г., Селезнёв В. В начале века. Последний мирный сезон: Год 1914-й // Лёгкая атлетика. — 1991. — № 9 (436). — С. 22—24.

 Εξωτερικοί σύνδεσμοι 
Νικολάι Νεκλεπάγιεφ sports-reference.com, Ανακτήθηκε 2 Νοεμβρίου 2018

Νεκλεπάγιεφ Νικολάι